Abdulaziz Komilov qaynotasi Sharof Rashidovning tug‘ilgan kuni munosabati bilan o‘g‘li va nevaralarining suratini e’lon qildi

O‘zbekiston tashqi ishlar vaziri Abdulaziz Komilov Instagram’dagi sahifasiga Sharof Rashidovning tug‘ilgan kuni munosabati bilan post qoldirdi. Ushbu postga Komilovning o‘g‘li, kelini va nevaralarining surati ilova qilingan.

“6-noyabr – Sharof Rashidov tug‘ilgan kuni. Uning nevarasi Doniyor Komilov turmush o‘rtog‘i Asal, o‘g‘li Amir va qizi Amal bilan (Sharof Rashidovichning evaralari). Toshkent, 2017-yil. Oila arxividan”, — deb yozdi Abdulaziz Komilov.
Ma’lumot uchun, Abdulaziz Komilov Sharof Rashidovning kuyovidir. U Sharof Rashidovning qizi Gulnora bilan oila qurgan.